Den Vest-Sjællandske Avis, 1819-09-25
En Reisende, som nyelig er kommen tilbage fra Ægypten meddeler følgende Efterretninger om dette Land: Jeg opholdt mig næsten et Aar i Ægypten, dette af Naturen saa velsignede Land, og jeg maae bekiende, at jeg der har truffet paa en Statsbestyrelse under Vicekongen Mahomet Ali Paschas vise Regiering, som meget kontrasterer til sin Fordeel mod mange som ligge os nærmere. Man lever i dette kkelige Himmelstrøg i Nydelsen af fuldkommen borgerlig Frihed, saavel de Fremmede som de Jndenlandske finde alle muelige Understøttelser, Opmuntringer og den strengeste Retfærdighed hos den fordomsfrie Regent. Overalt hersker fuldkommen Rolighed. Landeveiene ere ligesaa sikkre som Stæderne, man hører ikke mere, at Reisende blive drit lede, røvede og plyndrede, som i forrige Tider, og for alt dette takker man allene Vicekongen Mahomet Ali Paschas kloge Energie. Landets Cultur har vundet betydeligt ved Bomulds=Plantninger. mange nye Kornarter, Sukkeravl &c. Silkeavlen er i Opkomst; med overordentlige Omkostninger har man allerede plantet nogle Millioner MorbærTræer, som i den frugtbare Jordbund lykkes efter Ønske. Jkke mindre har man anskasset en stor Mængde Silkeorme hertil, ogsaa har man allerede oprettet en Deel af de fornødne Bygninger. Silkeavlen vil formodentlig blive mere betydelig i Ægypten end i noget andet Land. Man har ogsaa plantet Alizzari eller Krav, og saaledes andre Produkter. Vigtige Fabrikker reise sig; over 2000 Væverstole forfærdige allerede Segldug af Bomuld, som er overordentligt skiønt og stærkt. Vigtige Bomulds Maskine=Spinderier ere opstaaede under den fortienstfulde Hr. Joseph Boktys Opsyn, og han har allerede oprettet store Silke= og Bomuldstøifabrikker, som ere i den bedste Drift. En meget betydelig Klædefabrik skal med det Første blive anlagt under hans Direction. Til alle disse Anlæg, anvender Mahomet Ali Pascha beredvillig mange Millioner for at giøre sin Stat blomstrende og sine Undersaatter lykkelige. Tusinde Europæere, som arbeide paa Udførelsen af hans velgiørende Planer, nyde et rigeligt Udkomme i den ædelmodige Fyrstes Tieneste. Mahomet Ali Pascha har forskaffet sig en uforgiængelig Hæder, ved paa nye at lade udgrave den store feilbare Kanal fra Alexandrien, med hvilken der er gjort Begyndelse i Aar, som udgyder sig i Nilen, omtrent ved Fua. Over 300,000 Fellads eller Bønder, saae jeg beskjæftigede med dette Kiæmpeværk. De arbeide ved Musik, Dands og andre Forlystelser under deres Beys eller Statholders Opsigt. Handelen vil vinde uendelig ved dette Anlæg; Egnen ved Canalen, som endnu kun er en Ørken, bliver forvandlet til et jordisk Paradiis ved Nitens Oversvømmelse, som henledes dertil, og man tilbereder Anlæg til nye Landsbyer, Agre, Lystgaarde og Haver. Den talentfulde Hr. Bog hos Boghos Jussuf er Skaberen af den inden- og udenlandske Handel, som er af et saa overordentligt Omfang, at Mahomet Ali Pascha har nu allerede nogle og tyve Agentere i Udlandet. Hr. Jussuf bestyrer denne Green paa en indsigtsfuld og viis Maade. Man maae beundre denne Mand naar man er saa lykkelig, at leve i Nærheden af ham; jeg troer ikke at Østerlandet kan fremvise nogen anden som er af hans Lige. Han lever og virker Dag og Nat, kun for sin Regent; men hvis ubegrændsede Tillid han ogsaa besidder i Ordets fulde Udstrækning. Han taler og skriver mange Østerlandske og Europæiske Sprog, af hvilken Aarsaa han forestaaer en første Dragomans eller TolksEmbede, og har formedelst sin erkiendte Duelighed ogsaa foruden Financernes ForvaltninJndflydelse i alle Grene af Statsbestyrelsen. Han hielper mange Ulykkelige paa den ædleste Maade, uden den fierneste Egennytte. Han har kun een Broder, det er Hr. Peter Jussuf, Vicekongens af Ægyptens Grosserer og Agent i Triest, en overordentlig riig Mand, som koppes med sin fortienstfulde Broder og ædle Handlinger, og er en ægte og redelig Østerrigsk Patriot, ved et 20 aarigt Ophold i de Keiserlige Østerrigske Stater er han for lang Tid siden blevet lige som indfødt. Han har skiænket sin Keiser i forrige Aar et Par store prægtige, fuldkommen got conserverede Sphiuxer, og har paa egen Bekostning ladet dem bringe til Wien. Han har ogsaa siden sendt sin Monark en Nilhest (Hippopotamus) som blev dræbt i Egnen ved Damiatte; ogsaa forventes nu fra Overægypten en prægtig Sarcophag til en Foræring for Keiseren.